C 125/418
FI
Euroopan unionin virallinen lehti
5.4.2023
Keskiviikko 14. syyskuuta 2022
47 y)
’energiatehokkuus etusijalle -periaatteella’ tarkoitetaan asetuksen (EU) 2018/1999 2 artiklan 18 alakohdassa määriteltyä energiatehokkuus etusijalle -periaatetta;
47 z)
’avomerellä sijaitsevalla uusiutuvalla hybridiomaisuudella’ tarkoitetaan siirtorakennetta, joka palvelee kahta tarkoitusta eli joka liittää verkkoon avomerellä tuotettavan uusiutuvan energian tuotannon sekä yhdistää kaksi tai useampia tarjousalueita;
47 a a) ’uusiutuvaan energiaan perustuvalla kaukolämmityksellä ja -jäähdytyksellä’ tarkoitetaan erittäin energiatehokkaita kaukolämmitys- ja -jäähdytysjärjestelmiä, joissa käytetään ainoastaan uusiu­ tuvia energialähteitä; 47 a b) ’primäärisellä puubiomassalla’ tarkoitetaan kaikkea kaadettua tai muulla tavoin korjattua ja siirrettyä raakapuuta.
Se käsittää kaiken siirtämisestä saadun puutavaran eli metsistä siirretyt määrät, myös luonnollisen kuolevuuden vuoksi talteen otetun puutavaran sekä kaatamisesta ja hakkaamisesta peräisin olevan puutavaran.
Se sisältää kaiken puutavaran, joka on siirretty kuorineen tai ilman kuorta, myös puutavaran, joka on siirretty pyöreänä, halkaistuna, karkeasti syrjättynä tai muussa muodossa, esimerkiksi oksat, juuret, kannat ja pahkat (kun ne korjataan), ja karkeasti muotoillun tai kaiverretun puutavaran.
Tämä ei sisällä puubiomassaa, joka on saatu kestävistä maastopaloja ehkäisevistä toimenpiteistä suuririskisillä tulenaroilla alueilla, puubio­ massaa, joka on saatu tieliikenneturvallisuustoimista, eikä puubiomassaa, joka on saatu luonnonkatastrofeista, aktiivisista tuholaisista tai taudeista kärsivistä metsistä niiden leviämisen estämiseksi, samalla kun minimoidaan puunotto ja suojellaan biologista monimuotoisuutta, mikä johtaa monimuotoisempiin ja kestävämpiin metsiin, ja tämän on perustuttava komission suuntaviivoihin; [tark.
42] 47 a c) ’uusiutuvalla vedyllä’ tarkoitetaan veden elektrolyysin kautta (elektrolyysilaitteessa, jossa käytetty sähkö on peräisin uusiutuvista lähteistä) tuotettua vetyä tai biokaasun reformoinnilla tai biomassan biokemiallisella muuntamisella tuotettua vetyä, jos Euroopan parlamentin ja neuvoston direktiivin (EU) 2018/2001 29 artiklassa säädetyt kestävyyskriteerit täyttyvät; 47 a d) ’viljelymetsällä’ tarkoitetaan istutettua metsää, jota hoidetaan intensiivisesti ja joka täyttää istutuksen ja metsikön täysikasvuisuuden osalta kaikki seuraavat kriteerit: yksi tai kaksi lajia, tasainen ikäluokka ja säännölliset etäisyydet puiden välillä.
Siihen kuuluvat lyhytkiertoiset viljelymetsiköt, joita käytetään puuraaka-aineeksi, kuiduksi ja energiaksi, mutta eivät suojametsiksi tai ekosysteemin kunnostus­ tarkoituksiin istutetut metsät eivätkä istuttamalla tai kylvämällä perustetut metsät, jotka täysikasvui­ sina muistuttavat tai tulevat muistuttamaan luonnollisesti uudistuvia metsiä; 47a e) ’istutetulla metsällä’ tarkoitetaan metsää, jonka puut ovat peräisin pääasiassa istutuksesta ja/tai harkitusta kylvöstä edellyttäen, että odotettu istutettujen tai kylvettyjen puiden osuus on yli viisikymmentä prosenttia kasvavasta puustosta tavoiteiässä; se sisältää alun perin istutetuista tai kylvetyistä puista saatavan energiapuun; ▌ 47 a f) ’osmoottisella energialla’ tarkoitetaan energiaa, joka syntyy luonnostaan kahden nesteen, tavallisesti makean ja suolaisen veden, eroista suolapitoisuudessa; 47 a g) ’järjestelmän tehokkuudella’ tarkoitetaan energiajärjestelmää, joka yhdistelee vaihtelevia uusiu­ tuvia energialähteitä kustannustehokkaasti ja maksimoi kysyntäjouston arvon optimoidakseen siirtymisen ilmastoneutraaliuteen, ja se mitataan vähennyksinä, jotka koskevat järjestelmän investointeja ja toimintakustannuksia, kasvihuonekaasupäästöjä ja fossiilisten polttoaineiden käyttöä kussakin kansallisessa energialähteiden yhdistelmässä; 47 a h) ’uusiutuvia energialähteitä käyttävällä hybridivoimalaitoksella’ tarkoitetaan kahden tai useam­ man uusiutuvan energian tuotantoteknologian yhdistelmää, jolla on sama verkkoliitäntä ja joka voi myös integroida varastointikapasiteettia; 47 a i) ’yhteissijoitetulla energiavarastohankkeella’ tarkoitetaan hanketta, joka käsittää energiavaraston ja uusiutuvaa energiaa tuottavan laitoksen, jotka on liitetty samaan verkon liityntäpisteeseen.”;